 **Obec Bukovina, Bukovina č. 56, 032 23**

*–––––––––––––––––––––––––––––––––––––––––––––––––––––––––––––––––––––––––––*

**HLASOVACÍ PREUKAZ**

Volič, ktorý ma trvalý pobyt na území Slovenskej republiky a v deň konania referenda nebude môcť hlasovať v mieste svojho trvalého pobytu vo volebnom okrsku, v ktorého zozname voličov je zapísaný, môže požiadať obec svojho trvalého pobytu o vydanie hlasovacieho preukazu. Obec na základe žiadosti voličovi vydá hlasovací preukaz a zo zoznamu voličov ho vyčiarkne s poznámkou o vydaní hlasovacieho preukazu.

Volič môže požiadať o vydanie hlasovacieho preukazu:

1. **Osobne – na obecnom úrade v Bukovine v čase úradných hodín,**

Najneskôr posledný pracovný deň pred konaním referenda (t.j. najneskôr 20.01.2023)

V úradných hodinách. Obec vydá hlasovací preukaz bezodkladne.

1. **V listinnej forme – adresovanej Obec Bukovina, Bukovina č. 56, 032 23**

Tak, aby žiadosť o vydanie hlasovacieho preukazu bola doručená obci najneskôr 15 pracovných dní predo dňom konania referenda (t.j. najneskôr 02.01.2023)

1. **Elektronicky (e-mailom)**

* Vo forme elektronickej snímky žiadosti (scan) alebo
* V textovej forme tvoriacej obsah e-mailovej správy tak, aby žiadosť o vydanie hlasovacieho preukazu bola doručená obci najneskôr 15 pracovných dní predo dňom konania referenda (t.j. najneskôr 2.1.2023)

**Obec na tieto účely zverejňuje nasledovnú elektronickú adresu na doručovanie žiadostí:**

[**bukovina0@gmail.com**](mailto:bukovina0@gmail.com)

**Žiadosť musí obsahovať údaje o voličovi:**

* Meno a priezvisko
* Rodné číslo
* Štátnu príslušnosť
* Adresu trvalého pobytu
* Korešpondenčnú adresu, na ktorú obec doručí hlasovací preukaz

**Prostredníctvom osoby splnomocnenej žiadateľom** možno požiadať o vydanie hlasovacieho preukazu najneskôr v posledný pracovný deň pred dňom konania referenda

(t.j. najneskôr 20.01.2023).

**Žiadosť musí obsahovať údaje o voličovi**

* Meno a priezvisko
* Rodné číslo
* Štátnu príslušnosť
* Adresu trvalého pobytu

Obec zašle hlasovací preukaz voličovi na adresu trvalého pobytu, ak v žiadosti neuvedie inú korešpondenčnú adresu, najneskôr tri pracovné dni od doručenia žiadosti. Hlasovací preukaz zašle na adresu uvedenú v žiadosti doporučenou zásielkou **„Do vlastných rúk“.**

Ak volič v písomnej žiadosti alebo elektronickej žiadosti uvedie, že hlasovací preukaz prevezme iná osoba, musí uviesť jej meno, priezvisko a číslo občianskeho preukazu. Táto osoba je povinná prevzatie hlasovacieho preukazu potvrdiť svojím podpisom.

V Bukovine dňa 21.11.2022

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Telefón: 044/5597221 E-mail: Internet: IČO: 00315141

[bukovina0@](mailto:bukovina0@)gmail.com www.obec-bukovina.sk